[{"text_idx": "#000005", "text": "Gu\u0308nekoloog: Eestis vo\u0303iks olla HPV-vaktsineerituid rohkem"}, {"text_idx": "#000007", "text": "Koolides algas HPV-vaktsineerimine. Inimese papilloomiviirus on kergesti nakkav ja 80 protsenti inimestest nakatuvad elu jooksul mo\u0303ne HPV tu\u0308vega. Gu\u0308nekoloog selgitas \"Terevisioonis\", miks tasub noortel tu\u0308drukutel end vaktsineerida."}, {"text_idx": "#000008", "text": "Po\u0303hja-Eesti Regionaalhaigla gu\u0308nekoloog-vanemarst Eva-Maria Niine-Roolaht ra\u0308a\u0308kis, et inimese papilloomiviiruse vastane HPV-vaktsiin on mo\u0303eldud emakakaelava\u0308hi ennetamiseks. 12\u201314-aastaseid tu\u0308drukuid vaktsineeritakse seeto\u0303ttu, et noor inimene ei nakatuks viirusega. Vaktsineerimisest on just selles vanuseru\u0308hmas ko\u0303ige enam kasu, sest u\u0308ldiselt ei ole selles eas inimesed veel viirusega kokku puutunud."}, {"text_idx": "#000009", "text": "Niine-Roolaht u\u0308tles, et papilloomiviirus on va\u0308ga nakkav. \"Sellega vo\u0303ib nakatuda nahk nahaga kontaktis, aga ka nahk limaskesta kontaktis,\" selgitas ta."}, {"text_idx": "#000010", "text": "Eestis saab esmase emakakaelava\u0308hi diagnoosi umbes 160 ja sureb 60 naist. Kuigi Eestis on emakakaelava\u0308hi so\u0303eluuringul saanud osaleda juba aastast 2006, siis haigestumine ja surm ei ole gu\u0308nekoloogi so\u0303nul va\u0308ga palju va\u0308henenud vo\u0303rreldes so\u0303eluuringu eelse ajaga. \"So\u0303eluuringul osalemine ei ole olnud populaarne,\" lausus ta."}, {"text_idx": "#000011", "text": "Niine-Roolaht to\u0303i va\u0308lja, et emakakaelava\u0308hi puhul on olulised nii ennetamine kui varane avastamine. Haigust saabki ennetada HPV-vaktsiini abil ja so\u0303eluuring aitab haiguse varakult avastada."}, {"text_idx": "#000012", "text": "Niine-Roolaht u\u0308tles, et igal su\u0308stitaval ravimil vo\u0303ib olla ko\u0303rvalmo\u0303jusid, aga oluline on teada, et HPV-vaktsiinis ei ole viirust sees. \"See aine, mida su\u0308stitakse, imiteerib viirust, aga viirust ise ei su\u0308stita,\" lausus ta. HPV-viiruse puhul on keha loomulik kaitse va\u0308ga tagasihoidlik, seeto\u0303ttu tasukski tema so\u0303nul vaktsineerida."}, {"text_idx": "#000013", "text": "Viirusega nakatuvad gu\u0308nekoloogi so\u0303nul paljud inimesed oma elu jooksul. Ku\u0308ll aga vabanevad 80 protsenti nakatunutest ise sellest viirusest kahe aasta jooksul. Seda oma immuunsu\u0308steemi mo\u0303jul. Ei ole aga teada, kuidas kellegi keha viirusega hakkama saab ja seeto\u0303ttu soovitabki Niine-Roolahti ko\u0303ikvo\u0303imalikke ennetusmeetodeid kasutada. \"Emakakaelava\u0308hk on va\u0308ga to\u0303sine haigus. Kui see on aga varakult avastatud, siis on vo\u0303imalik seda niimoodi ravida, et naine saaks pa\u0308rast veel su\u0308nnitada, aga mitte alati,\" u\u0308tles ta."}, {"text_idx": "#000014", "text": "Kui ajalooliselt oli Eestis va\u0308hk seotud alkoholi ja tubakatoodete tarvitamisega ehk elukommetega, siis ja\u0308rjest rohkem kimbutab inimesi pa\u0308rasoole ja suuneeluva\u0308hk, mis on seotud papilloomiviirusega."}, {"text_idx": "#000015", "text": "Gu\u0308nekoloog u\u0308tles, et sihtru\u0308hmast on natuke u\u0308le poole lo\u0303petanud vaktsineerimise. See tulemus vo\u0303iks tema so\u0303nul aga olla 70 protsenti, sest siis saab ra\u0308a\u0308kida sellest, et populatsioonis oleks va\u0308hem haigestumisi."}, {"text_idx": "#000016", "text": "Inimese papilloomiviiruse (HPV) vastane vaktsineerimine on to\u0303husam, kui seda teha enne suguelu alustamist ehk orienteeruvalt 12-aastaselt. Vaktsineerimiskuur kuni 15-aastastele koosneb kahest doosist ning u\u0308le 15-aastastele kolmest doosist."}, {"text_idx": "#000018", "text": "Eestis sureb eesna\u0308a\u0308rmeva\u0308hki kirjapandust va\u0308hem mehi"}, {"text_idx": "#000019", "text": "Uuring: ligi pooled va\u0308hisurmad on ennetatavad"}, {"text_idx": "#000020", "text": "Eestis sureb iga viies emakakaelava\u0308hki haigestunud naine"}, {"text_idx": "#000021", "text": "HPV-vaktsiini mo\u0303ju on na\u0308ha juba ku\u0308mne aastaga"}, {"text_idx": "#000022", "text": "Uuring: enamik Eesti linnapuuke kannab ohtlikke haigustekitajaid"}, {"text_idx": "#000025", "text": "Koroonaviirusega nakatumine on to\u0303usuteel, ringi liigub palju uusi tu\u0308vesid"}, {"text_idx": "#000026", "text": "Uuring: mo\u0303ned patsiendid ma\u0308letavad oma surma"}, {"text_idx": "#000027", "text": "Vanemate vaktsiinipelgus vo\u0303ib tagasi tuua ohtlikud lastehaigused"}, {"text_idx": "#000028", "text": "Uuring nihutas rasvumisepideemia alguse arvatust varasemaks"}, {"text_idx": "#000029", "text": "Eesti inimesed saavad lapsi u\u0308ha enam peale \"parim enne\" mo\u0308o\u0308dumist"}, {"text_idx": "#000030", "text": "Doktorito\u0308o\u0308: muutus kehakaalus vo\u0303ib vormida ka isiksust"}, {"text_idx": "#000031", "text": "Farmatseut: ta\u0308iha\u0308bi tagaja\u0308rjel levib mure kiiremini"}, {"text_idx": "#000032", "text": "Laste kriitikameelt pa\u0308rsib usk meediaplatvormide aususesse"}, {"text_idx": "#000035", "text": "Tehisaru hakkab so\u0303naja\u0308rjestuste ko\u0303rval inimka\u0308itumist ennustama"}, {"text_idx": "#000038", "text": "Tants D-vitamiini u\u0308mber: odav turundustrikk vo\u0303i po\u0303hjamaine paratamatus?"}, {"text_idx": "#000040", "text": "Meelespea ta\u0308iskasvanule: mille vastu peaks (uuesti) vaktsineerima"}, {"text_idx": "#000043", "text": "Statistik vastab: milline alkoholikogus ja\u0308a\u0308b veel mo\u0303istlikkuse piiresse?"}, {"text_idx": "#000044", "text": "Kuidas parandada immuunsust? Immunoloogid jagavad praktilisi soovitusi"}, {"text_idx": "#000045", "text": "Nahaarst: inimene ei tohiks tahta saada pruuniks"}, {"text_idx": "#000046", "text": "HPV vaktsiinist: ausalt ja emotsioonideta"}, {"text_idx": "#000048", "text": "Teadlane selgitab, kuidas sport tervist kahjustab"}, {"text_idx": "#000050", "text": "Hambaarst: \"tervisliku\" mahla joomine vo\u0303ib lapse juba noorelt sandistada"}]